kardosdrur/scandi-wiki huggingface dataset:
Harald T. Nesvik

Harald Tom Nesvik (født 4. maj 1966 i Ålesund) er en norsk politiker ( FrP). Den 13. august 2018 blev han udnævnt til fiskeriminister i Regeringen Solberg. Den 30. august 2019 blev titlen ændret til fiskeriministeren.
 Han blev valgt til Stortinget fra Møre og Romsdal fra 1997 til 2017. Fra 2013 var han parlamentariske leder for partiet. Han blev ikke genvalg ved stortingsvalget i 2017.

Referanser

Eksterne links 
 

Politikere fra Fremskrittspartiet
Personer fra Ålesund
Henrik Asheim

Henrik Asheim, født 21. august 1983 i Bærum, er en norsk politiker fra Høyre og minister for forskning og videregående uddannelse i Regeringen Solberg siden januar 2020. 
Asheim har været medlem af Stortinget fra Akershus siden 2013. Han var vidensminister fra september 2017 til november 2017.

Referencer 

Personer fra Bærum
Politikere fra Høyre
Stortingsrepræsentanter fra Høyre
Politikere der er LGBT-personer
Olaug Bollestad

Olaug Vervik Bollestad (født 4. november 1961 i Strand, Rogaland) er en norsk politiker for Kristelig Folkeparti. Hun var landbrugs- og fødevareminister i Erna Solbergs regering fra 2019 til 2021 og tillige børne- og familieminister i september-oktober 2021 efter Kjell Ingolf Ropstad tilbagetræden. Hun har været valgt til Stortinget i Rogaland siden 2013. Hun var leder af Stortingets Sundheds- og omsorgsudvalg 2017-2019.

Bollestad har været første næstformand i Kristelig Folkeparti siden 2017. Hun var fungerende leder januar-april 2019 efter Knut Arild Hareide trak sig posten, og igen september–november 2021 efter Kjell Ingolf Ropstad trak sig.

Bollestad var borgmester i Gjesdal fra 2007 til 2013 indtil blev valgt til Stortinget.

Bollestad er uddannet til sygeplejerske i Stavanger og arbejdede som sygeplejeske og leder på Stavanger Universitetssjukehus fra 1987 til 2007.

Referencer

Eksterne links 
 

Stortingsrepræsentanter fra Kristelig Folkeparti
Børne- og familieministre fra Norge
Landbrugsministre fra Norge
Dyke Johannsen

Dyke Johannsen (født 6. juli 1933 i Tønder, død 8. december 2009 i Frankfurt am Main) var en dansk guldsmed og kunstmaler.

Han blev uddannet på Staatliche Zeichenakademie Hanau, Akademie der Bildenden Künste München og hos Stanley William Hayter i Atelier 17 i Paris.

Johannsen var især kendt for sine akvareller og oliemalerier. Han udstillede i blandt andet Danmark, Sverige, Tyskland og USA.

Bibliografi 
 Dyke Johannsen - arbejder 1949-2009 (udkom posthumt i 2010)

Referencer

Eksterne henvisninger 
 Dyke Johannsens websted 
 
 

Personer fra Tønder
Malere fra Danmark
Guldsmede fra Danmark
Holnæs Fyr

Holnæs Fyr (dansk) eller Leuchtturm Holnis (tysk) er et tysk fyr beliggende ved Flensborg Fjord i Skovsende på halvøen Holnæs i Lyksborg i det nordlige Tyskland. 

Fyrtårnet blev bygget i årene 1964 - 1967 og erstattede et ældre fyr fra 1896. Det nye fyr er udført i stålbeton og malet rød-hvid. Blinkfyret har en højde på 26,8 meter, mens lyset er selv ved 31,9 meter over havets overflade. Lysperioden pr. minut er 6 sekunder. Lyskilden er en halogenlampe på 1000 watt. Fyret er automatiseret og derfor uden mandskab. Det styres fra den tyske søfartsstyrelse (Wasser- und Schifffahrtsamt) i Lübeck-Travemünde.

Eksterne henvisninger 

 Wasser- und Schifffahrtsamt om fyrtårnet i Holnæs 

Fyrtårne i Tyskland
Lyksborg
Bianchi (flertydig)

Bianchi  har flere betydninger:

 Bianchi, en italiensk cykelproducent
 Bianchi (by), en by i Calabrien, Italien
 Jules Bianchi, en fransk racerkører
 Kenneth Bianchi, en amerikansk seriemorder
 Rico Bianchi, en schweizisk tidligere roer
 Valeria Bianchi, en håndboldspiller fra Argentina
Litteraturanalyse

Litteraturanalysen beskæftiger sig med litterære teksters opbygning, æstetiske virkemidler og funktion, litteraturens hovedgenrer og disses undergenrer samt tekstanalytisk metode og teori.

Analyse
Hildur Guðnadóttir

Hildur Ingveldardóttir Guðnadóttir (født 4. september 1982) er en islandsk musiker og komponist. Hun er en klassisk trænet cellist.

Hildur er anerkendt internationalt for sin film- og tv-musik, bl.a. til thrilleren Sicario: Day of the Soldado (2018) og HBOs minidrama-serie Chernobyl (2019), som hun modtog en Primetime Emmy Award og en Grammy Award for. Hildur er den fjerde kvinde, der har vundet en Academy Award for Best Original Score, nemlig for sit bidrag til den psykologiske thriller Joker (2019).

Referencer

Eksterne henvisninger 
 
 

Musikere fra Island
Komponister fra Island
Elektroniske musikere
Cellister
Oscar for bedste musik
Lick it Up

Lick It Up er det 11. studiealbum af det amerikanske rockband Kiss. Før udgivelsen i 1983 optrådte bandmedlemmerne på MTV uden deres kendte makeup. Det var den første offentlige optræden uden makeup siden deres meget tidlige dage.

Referencer

Eksterne henvisninger 
 

Kiss-album
Album fra 1983
Ben Cristóvão

Ben Cristóvão (alias Benny Cristo) (Plzeň, 8. juni 1987) er en tjekkisk sanger og atlet med rødder i Angola. Han skulle have repræsenteret Tjekkiet ved Eurovision Song Contest 2020 med sin sang Kemama i Rotterdam. Eurovision Song Contest 2020 blev imidlertid aflyst på grund af COVID-19-pandemien.

Karriere 
I 2009 ansøgte han om den første sæson af Czechoslovak Idol, hvor han var blandt de syv bedste kunstnere.

Ud over at spille musik, sports han også brasilianske jujukier. Den 10. september 2016 vandt han en bronzemedalje i et hvidt bælteevent, og den 20. november vandt han en guldmedalje på Madrid Open.

Diskografi

Album 
 Definitely Different (2010)
 Benny Cristo (2011)
 Made in Czechoslovakia (2014)
 Poslední (2017)
 Live Ben (2019)
 Kontakt (2019)

Singler 
 Ironben (2015)
 Tabu (2015)
 Pure Girl (2016)
 Penny (2016)
 Mowgli (2018)
 Smitko (2018)
 Naha (2018)
 Rekviem (2018)
 Aleiaio (2019)
 Kemama (2020)

Samarbejder 
 Be Mine (2014, Ezyway)
 Těžký Váhy (2014, Cavalier)
 Nemůžu si dovolit (2014, Cavalier)
 #UTEBEBEJ (2014, Annet Charitonova)
 #ŽIJUPROTO (2015, Cavalier)
 Asio (2016, The Glowsticks)
 Food Revolution Day (2016, Neny & Reginald)
 Tv Shows (2017, Sofian Medjmedj)
 Padam (2018, Mária Čírová)
 Stories (2019, Reginald & The Glowsticks)

Referencer

Eksterne henvisninger 
 
  

Sangere fra Tjekkiet
Tjekkiets Eurovision Song Contest-deltagere
Deltagere ved Eurovision Song Contest 2020
Deltagere ved Eurovision Song Contest 2021
GreedFall

GreedFall er et action-rollespil udviklet af Spiders og udgivet af Focus Home Interactive. Spillet er sat til til at finde sted i det 17. århundrede og blev udgivet til Microsoft Windows, PlayStation 4 og Xbox One den 10. september 2019.

Gameplay 
Spilleren udforsker sammen med andre nybyggere, lejesoldater og skattejægere en fjern ø, hvor de lokale, der kæmper mod invaderende bosættere, er beskyttet af overnaturlige væsener. Spillet inkluderer kamp, diplomati samt mulighed for at snige sig rundt. Spillerens beslutninger påvirker spillets historie, såvel som forholdet mellem de forskellige fraktioner, der er etableret på øen. Spillet understøtter også forbedrede grafiske funktioner på PlayStation 4 Pro og Xbox One X.

Referencer

Henvisninger 
 

Computerspil fra 2019
Computerrollespil
Windows-spil
PlayStation 4-spil
Xbox One-spil
Jørgen Hansen Koch (stiftamtmand)

Jørgen Hansen Koch (1926-2012) var dansk stiftamtmand over Viborg Stift.

Han blev født 28. september 1926 på Hoffmeyersvej 7 i Solbjerg Sogn på Frederiksberg som søn af ingeniør Jørgen Hansen Koch (1896-1968) og Kirsten Vibeke Koch, født Boye (1901-1998). 

Koch, der forblev ugift, havde fra 1966 og mere end 40 år frem sin københavnske bopæl i Torvegade 64 på Christianshavn. 

Han døde 7. december 2012, blev bisat fra Garnisons Kirke og er begravet i familiegravsted på Vestre Kirkegård i København.

Karriere
I 1944 blev han student fra Frederiksberg Gymnasium. Han blev cand.jur. i 1950 og blev samme år ansat som sekretær i Indenrigsministeriet. I 1956-157 studerede han ved The Graduate School of Public Administration, University of Harvard, USA.  

Koch blev udnævnt til fuldmægtig i Indenrigsministeriet i 1961 og til ekspeditionssekretær i 1964. Han blev udnævnt til kontorchef i Indenrigsministeriet (ministeriets kontor for sygehusvæsenet) i 1972 og til afdelingschef (ministeriets kommunalafdeling) i 1975.  

Han var – sammen med ungareren, dr. Istvan Bayer og russeren, professor Edouard Babayan – én af tre medlemmer af de nationale delegationer, som deltog i forhandlingerne om alle FN’s tre konferencer til forberedelse og vedtagelse af de internationale konventioner om kontrol med narkotiske og psykotrope stoffer – Enkeltkonventionen (New York, 1961), Psykotropkonventionen (Wien, 1971) og Konventionen om ulovlig handel (Wien, 1988). 

Han var i 1988-1992 leder af de danske delegationer ved de årlige møder i FN’s Narkotikakommission.  

I 1981 blev Koch udnævnt til statsamtmand over Viborg Statsamt og stiftamtmand over Viborg Stift, hvor han virkede indtil sin pensionering i 1988.  Han var i 1982-1988 bestyrelsesformand for Viborg Teaters Fond.

Han blev Kommandør af Dannebrogsordenen 1986.

Korea
Koch var direktionssekretær ved det skandinaviske undervisningssygehus i Korea 1961-1964 og medlem af det skandinaviske styre for undervisningssygehuset 1965-1967. 

Han var næstformand i Dansk-Koreansk Selskab 1965-1975. 

Han modtog i 1970 Sydkoreas civile fortjenstorden (”Order of Civil Merit”) af 3. klasse – Dongbaeg medaljen, der kun undtagelsesvis tildeles andre end sydkoreanere.

Det Kongelige Teater
Koch var fra 1945 medlem af Det Kongelige Teaters statistkorps og næstformand for korpsets statistforening 1946-1952. 

I årene 1968-1970 var han teatersekretær ved Det Kongelige Teater og Kapel. 

Han var medlem af bestyrelserne for Teatermuseet (1976-1993) og for Selskabet for Dansk Teaterhistorie (1976-1984).

Kilder

Eksterne henvisninger
 Juridisk-økonomisk Stat, DJØF’s Forlag 1995
 Nekrolog, Politiken 13. december 2012
 Mindeord af tidl. amtsdirektør Finn Hansen, 19. december 2012 i Berlingske Tidende og Politiken

Kommandører af Dannebrog
Stiftamtmænd over Viborg Stift
Afdelingschefer fra Danmark
Jurister fra Danmark
Danskere i 1900-tallet
Joshua Dallas

Joshua Paul Dallas (født 18. december 1978) er en amerikansk skuespiller. Han er bedst kendt for sine roller som Prince Charming/David Nolan i ABC-tv-serien Once Upon a Time og som Fandral i Marvel Comics-filmatisering Thor.

Referencer

Eksterne henvisninger 

 

Filmskuespillere fra USA
Tv-skuespillere fra USA
Personer fra Louisville
2. division i ishockey 1979-80

2. division i ishockey 1979-80 var turneringen på niveau 2 i dansk ishockey i sæsonen 1979-80, og den havde deltagelse af seks hold, der først spillede en firedobbelt-turnering alle-mod-alle, hvilket gav 20 kampe til hvert hold, hvorefter de fire bedste hold gik videre til slutspillet, hvor holdene spillede om én oprykningsplads til 1. division i 1980-81.

Turneringen blev vundet af Frederikshavn IK, som dermed rykkede op i 1. division igen efter blot én sæson i 2. division. Frederikshavn IK havde vundet grundspillet foran Gladsaxe SF, men i finalen mødte vendelboerne HIK, der var blevet nr. 3 i grundspillet, og som havde ekspederet Gladsaxe ud i semifinalerne med 2-0 i kampe. Finaleserien blev spillet bedst af tre kampe, og da de to hold begge vandt en af de to første kampe, blev serien afgjort i den tredje kamp, der blev afviklet på neutral bane i Aarhus. 

Den tredje og afgørende kamp endte imidlertid 4-4 efter ordinær spilletid, og derfor måtte man ty til sudden death for at finde en vinder. Det afgørende mål blev scoret efter otte minutter og 54 sekunders spil af den forlængede spilletid, hvor Craig Chapman blev den store helt for Frederikshavn, som dermed sikrede sig sejren på 5-4, og dermed vandt finaleserien med 2-1 i kampe.

Resultater og stillinger

Grundspil 

De seks deltagende hold spillede en firedobbelt-turnering alle-mod-alle.

Slutspil 

Slutspillet havde deltagelse af de fire bedste hold fra grundspillet, og holdenes blev parret i to semifinaleopgør ud fra deres placering i grundspillet, således at vinderen mødte nr. 4 i den ene semifinale, mens grundspillets nr. 2 og 3 tørnede sammen i det andet opgør. De to vindere af semifinalerne gik videre til finalen, hvor holdene spillede om én oprykningsplads til 1. division.

Alle opgørene blev spillet bedst af tre kampe, og det lavest rangerede hold havde hjemmebane i den første kamp, mens det højst rangerede hold havde hjemmebane i seriens anden kamp. En evt. tredje kamp blev afviklet på neutral bane. Uafgjorte kampe blev afgjort i sudden death.

Semifinaler

Finale 

Den tredje og afgørende finalekamp blev spillet på neutral bane i Aarhus Skøjtehal.

Se også 
 1. division i ishockey 1979-80

Kilder / eksterne henvisninger 
 Politiken, 3. marts, 7. marts, 10. marts, 14. marts, 17. marts, 24. marts, 28. marts, 3. april 1980
 Henning Jensen, Jesper Mejer Christensen: 50 års jubilæum på is – 50 års historie fra Frederikshavn Isstadion (Forlaget Historie ApS, 2014)

Noter 

1979-80
Ishockey i 1979
Ishockey i 1980
Hanover (New Hampshire)

Hanover er en kommune af typen New England town i New Hampshire, USA. Kommunen ligger i Grafton County ved Connecticut-floden og har et areal på 130 km². Der var 11.260 indbyggere i 2010. Ivy League-universitetet Dartmouth College ligger i Hanover, og vandreruten Appalachian Trail går gennem Hanover.

Hanover grænser op til kommunerne Lyme mod nordøst, Canaan mod sydøst og Enfield ved kommunen sydspids og mod byen Lebanon mod sydvest. Mod nodvest udgør Connecticut-floden delstatsgrænsen til byen Norwich i Vermont.

Hovedbyen som også hedder Hanover havde 8.636 indbyggere i 2010. Vejene New Hampshire route 10, 10A og 120 mødes i byen. Kommunen indeholder også byerne Etna og Hanover Center.

Referencer 

New Hampshire
New England towns i New Hampshire
2. division i ishockey 1980-81

2. division i ishockey 1980-81 var turneringen på niveau 2 i dansk ishockey i sæsonen 1980-81, og den havde deltagelse af syv hold, der først spillede et grundspil i form af en firedobbelt-turnering alle-mod-alle, hvilket gav 24 kampe til hvert hold, hvorefter de fire bedste hold gik videre til slutspillet, hvor holdene spillede om én oprykningsplads til 1. division i 1981-82.

Turneringen blev vundet af HIK, som dermed rykkede op i 1. division igen efter fire sæsoner i 2. division.

Resultater og stillinger

Grundspil 

De syv deltagende hold spillede en firedobbelt-turnering alle-mod-alle.

Slutspil 

Slutspillet havde deltagelse af de fire bedste hold fra grundspillet, og holdenes blev parret i to semifinaleopgør ud fra deres placering i grundspillet, således at vinderen mødte nr. 4 i den ene semifinale, mens grundspillets nr. 2 og 3 tørnede sammen i det andet opgør. De to vindere af semifinalerne gik videre til finalen, hvor holdene spillede om én oprykningsplads til 1. division.

Alle opgørene blev spillet bedst af tre kampe, og det lavest rangerede hold havde hjemmebane i den første kamp, mens det højst rangerede hold havde hjemmebane i seriens anden kamp. En evt. tredje kamp blev afviklet på neutral bane. Uafgjorte kampe blev afgjort i sudden death.

Semifinaler

Finale 

Den tredje og afgørende kamp i finaleserien blev spillet på neutral bane i Østerbro Skøjtehal i København.

Se også 
 1. division i ishockey 1980-81

Kilder / eksterne henvisninger 
 Politiken, 2. marts, 9. marts, 20. marts 23. marts 1981

Noter 

1980-81
Ishockey i 1980
Ishockey i 1981
Carnivore Diæt

Carnivore Diæt (engelsk: "Carnivore Diet") er betegnelsen for en kostplan, der udelukkende omfatter animalske fødevarer. Det engelske ord "carnivore" kan oversættes til "kødæder" på dansk. Diæten ekskluderer planteprodukter af enhver art (kornprodukter, rodfrugter, grøntsager, frugter mm...). Diæten svarer altså til det modsatte af vegansk kost, da man som veganer jo netop kun spiser planteprodukter og ekskluderer alle animalske produkter. Én af flere årsager til Carnivore Diætens stigende popularitet, må komme af, at mange mennesker synes at opleve forbedring af kroniske sygdomme og tilstande af forskellig slags. Blandt disse kan nævnes autoimmune sygdomme, gastrointestinalt ubehag og psykiske lidelser. 

Der findes stort set ingen videnskabelige studier af mennesker der spiser "Carnivore Diæt". En undtagelse til dette er et studie fra 1930, hvor fagpersoner fulgte 2 mennesker, der gennem en periode på ét år udelukkende spiste animalsk. Konklusionen på studiet var at der hverken kunne ses vitaminmangel, dårlig nyrefunktion, dårligt blodtryk, vægtøgning eller umiddelbart fald i kognitive og mentale evner. Men udover dette studie, kommer langt størstedelen af erfaringer med Carnivore Diæt fra selv-berettede anekdoter der blandt andre steder kan læses inde på hjemmesiden meatrx.com. Der findes altså ikke (ud over før nævnte studie) videnskabelig dokumentation for hvilken effekt Carnivore Diæten har på menneskekroppen. Der findes dog separate studier på planteprodukters indvirkning på sundheden, fedtindtag, kostfibre og lign.

Forklaringer på hvorfor Carnivore Diæt virker positivt på nogle folk, tager ofte udgangspunkt i det engelske begreb "anti-nutrients" oversat "anti-næringsstoffer" til dansk. Dette er en samlet betegnelse for de stoffer i planter der potentielt kan have negative effekter på menneskers sundhed. Heraf kan bl.a. nævnes phytater, oxalater mm. Fortalere for Carnivore Diæt nævner ofte at disse stoffer kan virke forgiftende på individer med lav sensitivitet over for de pågældende "anti-nutrients" og derfor enten igangsætte eller forstærke forskellig kronisk symptomatik af forkselige sygdomme.

Kritikken af Carnivore Diæt tager ofte udgangspunkt i emner som mættet fedt, kostfibre, manglende forskning, samt potentiel mangel på C-vitamin, magnesium, folat mm...

Referencer 

Ernæring
Eddie Meduza & The Roaring Cadillacs

Eddie Meduza & Roarin' Cadillacs er det anden studiealbum af den svenske musiker og sangskriver Eddie Meduza. Det blev udgivet i 1979 på CBS Records. Det er det første album, der Errol Norstedt bruger sit kunstnernavn Eddie Meduza.

Sangen "Skyrider" har en musikvideo der er inkluderet i filmen Nya Tider.

Spor 
Alle sange skrevet og komponeret af Eddie Meduza.

Mats Olssons anmeldelse 
Mats Olsson fra Expressen gav pladen en negativ anmeldelse og beskriver den således:

"Punkjävlar var en harmløs vittighed af pladeselskabsmedarbejdere og tekniker Anders Oredson. Der er ikke behov for at lave en hel LP med materiale, der ikke ved, om det skal være sjovt eller seriøst."

Dette forstyrrede Errol Norstedt og fik ham til at indspille 4 sange om Mats Olsson, og 3 af disse blev derefter frigivet på kassetten Fräckisar.

CD-udgivelse 
På CD-udgivelsen, der kom ud i 2002, indeholdt albummet bonussangerne "Oh, What A Cadillac" og en ekstra lang version af "Disco Burp".

Medvirkende 

 Eddie Meduza: Guitar, sang, bas og slagtøj
 Thomas Witt - Trommer

Yderligere medvirkende

Anders Oredson -  Trommer og keyboards På "The King's Horses"
John Norum - Sologuitar på "Punkjävlar" og "I'm A Fighter"
Pontus Olsson - Elektrisk klaver og orgel på "Goin' Back To Oklahoma" og piano på "Love's On The Run"
 Torbjörn Eklund - fløjte på "The King's Horses"

The Disco Burp Choir

 Eddie Meduza
 Thomas Witt
 John Norum
 Rolf S.S. Persson

Produktion

 Thomas Witt, Anders Oredson - producer
 Anders Oredson - arrengement
 Sverre Nygren - illustration
 Johan Langer - konvolutidé
 Anders Bühlund - layout

Referencer

Eksterne henvisninger 

Eddie Meduza & Roarin' Cadillacs på Youtube.com, hentet d. 14 februar 2020
Eddie Meduza & Roarin' Cadillacs  på Spotify, hentet d. 20 marts 2020
Eddies Himmel  på Luftkaffe.se, hentet d. 20 marts 2020
Swemusic  på Swemusic.se, hentet d. 20 marts 2020

Eddie Meduza-album
Album fra 1979
New England town

New England town er en type kommune som findes i regionen New England i USA. Det er den grundliggende administrative enhed i de seks delstater i New England og den svarer ikke nogen type enhed i de fleste andre af USA's delstater. New England towns dækker sammenlagt hele områder således at de grænser op til hinanden, svarende til kommuner i mange europæiske lande. De har beføjelser svarende til "cities" i andre delstater i USA. I nogle tilfælde styres de af et bymøde (town meeting) hvor alle registrerede vælgere i området kan deltage. Byrådet har typisk 3 eller 5 medlemmer som kaldes "selectmen". I områder med New England towns vil det næste administrative niveau, county, ofte have begrænset indflydelse. I Connecticut og Rhode Island. er counties udelukkende en geografisk inddeling uden nogen administrative organer. Hovedbyen i en New England town har normalt samme navn som kommunen.

Referencer 

USA's subnationale enheder
Garagetaper

Garagetaper er det tredje studiealbum af den svenske musiker og sangskriver Eddie Meduza. Det blev udgivet i1980 på CBS Records. Forsidebilledet er en parodi på forsidebilledet på Frank Zappas album Joe's Garage. En sjov observation er, at Frank Zappa i sin tur har lavet et album kaldet "We're Only In It For The Money", som parodierer forsidebilledet af albummet "Sgt. Pepper's Lonely Hearts Club Band" af The Beatles.

Errols ven Jan-Åke Fröidh synger på sangen "Smällphete Sigges Hode" og spiller faren på "Summertime Blues".

Spor 
Alle sange skrevet og komponeret af Eddie Meduza, undtagen hvor noteret.

Sangtitler på dansk 

 Smällphete Sigges Hode - Smällphete Sigges Hoved (Hode er skånsk for hoved).
 Reaktorn Läck I Barsebäck - Reaktorlæk I Barsebäck.
 Råttan I Pottan - Rotten I Potten. 
 Såssialdemokraterna - Socialdemokraterne. (En rablende stavning af "Socialdemokraterna").
 Hakan - Hagen.
 Torgnys Svettiga Ansikte - Torgnys Svedige Ansigt.
 Va' Den Grön Så Får Du En Ny - Hvis Den Er Grøn Får Du En Ny. 
 Fånga Kräftor Å' Lägga I En Balja - Fange Krebs Og Puttes I En Balje.
 En Rock I Velinga - En Jakke I Velinga.

CD-udgivelse 
På CD-udgivelsen, der kom ud i 2002, indeholdt albummet bonussangerne "Norwegian Boogie", "Roll Over Beethoven" (tekst og musik: Chuck Berry og der Meduza afslutter sangen med at sige "Ja, tak så meget for i aften" på dansk) og "Hallå Louise".

Referencer

Eksterne henvisninger 

 Garagetaper på Youtube.com, hentet d. 14 februar 2020
 Garagetaper på Spotify, hentet d. 20 marts 2020
 Eddies Himmel på Luftkaffe.se, hentet d. 20 marts 2020
 Swemusic på Swemusic.se, hentet d. 20 marts 2020

Eddie Meduza-album
Album fra 1980
För Jævle Braa!

För Jævle Braa! (På dansk: For Forbandet Godt!) er det femte studiealbum af den svenske musiker og sangskriver Eddie Meduza. Det blev udgivet i 1982 og er det første samarbejde med Mariann Grammofon AB som var ejet af Bert Karlsson.

Albummet blev udgivet som en CD i 1994 med et andet forsidebillede og kun under navnet "Eddie Meduza".

På sangen "Strømen Finder Vægen", synger Errol Norstedt refrainet på dansk. På kassetten Mera Material fra 1985 findes originalsangen fra 1979.

Spor 
Alle sange skrevet og komponeret af Eddie Meduza, undtagen hvor noteret.

Sangtitler på dansk 

 Torsten Hällde Brännvin I Ett Glas Till Karin Söder - Torsten Hældte  Brændevin I Et Glas For Karin Söder.
 Rattens Riddare - Rattets Ridder.
 Nej, Inte Jag! - Nej, Ikke Mig!
 Strömmen Finder Vægen -  Strømmen Finder Vejen (på korrekt dansk).

Medvirkende 

 Eddie Meduza- Sang, guitar, basguitar, keyboards og percussion
 Ken Wilson - Guitar og slideguitar
 Staffan Astner - Guitar
 Thomas Witt - Trommer og percussion

Yderligere medvirkende

 Johan Pettersson - Guitar på "Jätteparty I Kväll", "Tonight" og "California Sun"
 Gunnar Seijbold - Bas på "Jätteparty I Kväll", "Tonight" og "California Sun"

Produktion

 Thomas Witt - producer
 Östlund & Widoff - Album Design

Referencer

Eksterne henvisninger 

 För Jævle Braa!, på Youtube.com, hentet d. 14 februar 2020
 För Jævle Braa!  på Spotify, hentet d. 20 marts 2020
 Eddies Himmel  på Luftkaffe.se, hentet d. 20 marts
 Swemusic  på Swemusic.se, hentet d. 20 marts
Eddie Meduza-album
Album fra 1982
Tønder Sygehus

Tønder Sygehus er et dansk sygehus beliggende i Tønder. Det blev bygget af Tønder Amt, og indviet i 1898. Det er i dag en del af Sygehus Sønderjylland. 

1. december 2009 lukkede den medicinske sengeafdeling, og sygehuset har ikke siden haft overnattende patienter.

Referencer

Eksterne henvisninger 
 Medicinsk Daghospital - Tønder
 Det finder du på Tønder Sygehus

Etableret i 1898
Sygehus
Sygehuse i Region Syddanmark